TRAGOR IGNÁC MÚZEUM • VÁC

MEGHÍVÓ - Festett váci mesék - Bócz Péter akvarelljei
2025-07-17 - 2025-09-21 | Tragor Ignác Múzeum – Kék Ház, Március 15. tér 23., Vác, 2600
A Tragor Ignác Múzeum új időszaki kiállítása különleges hangulatú váci jeleneteket mutat be Bócz Péter akvarelljein keresztül. A „Festett váci mesék” című tárlat megnyitójára szeretettel várjuk az érdeklődőket – egy olyan alkalomra, ahol a város színei és történetei művészi formában kelnek életre. Az esemény részletei a meghívóban olvashatók.
A Tragor Ignác Múzeum szeretettel meghívja Önt és családját, barátait a Festett váci mesék – Bócz Péter akvarelljei című időszaki kiállításának megnyitójára.
Helyszín: Tragor Ignác Múzeum – Kék Ház – 2600 Vác, Március 15. tér 23.
Időpont: Július 17. csütörtök, 16.00 óra
Köszöntőt mond: Matkovich Ilona, Vác város polgármestere
A kiállítást megnyitja: Csukovits Anita, néprajzos múzeológus

Kertünk gyógyító ereje - Gyógytea készítő workshop
2025-10-03 17:00 - 18:00 (Europe/Budapest) | Tragor Ignác Múzeum – Kék Ház, Március 15. tér 23., Vác, 2600
Hogyan segíthetnek minket a régi idők gyógynövényei a mindennapokban?
Interaktív előadásunk a 18–19. század legnépszerűbb gyógynövény-használati trendjeibe enged betekintést, és megmutatja, hogyan illeszthetjük be ezeket a modern életünkbe – a slow living szemléletével összhangban.
A résztvevők nem csupán érdekes történetekkel és hasznos tudással gazdagodnak, hanem saját gyógytea-keveréket is összeállíthatnak, amelyet hazavihetnek magukkal.
A program múzeumi belépővel látogatható: 1.800 Ft
Regisztráció kötelező: muzeumpedagogia@muzeumvac.hu

A halál színes köntösei-Rendhagyó tárlatvezetés a Memento Mori kiállítóhelyen🕯️
2025-10-31 17:00 - 18:00 | TIM – Memento Mori Kiállítóhely, Március 15. tér 19., Vác
Gondolnánk, hogy a halálnak is van divatja? 🤔 Pedig igen! A halál kultúrája, az elhunyttal temetett tárgyak és a szimbólumok mind saját koruk „divatját” tükrözik.
E rendhagyó tárlatvezetés során:
✨ Felfedezzük az újkori temetkezési szokások stíluskorszakait
✨ Megtudjuk, miért számított státuszszimbólumnak kriptában nyugodni
✨ Megismerjük a világhírű váci múmiák izgalmas, nem mindennapi történetét
📅 Időpont: 2025. október 31 (péntek) 17:00
📍Helyszín: Tragor Ignác Múzeum – Memento Mori Kiállítóhely (Vác, Március 15. tér 19.)
📌 A program múzeumi belépővel látogatható: 1800 Ft
Csatlakozz hozzánk és nézzük meg együtt, hogyan mesél a múlt még a halálról is!

Kertünk gyógyító ereje - Adventi gyógytea készítő workshop
2025-12-12 17:00 - 19:00 | Tragor Ignác Múzeum – Kék Ház, Március 15. tér 23., Vác, 2600
Kertünk gyógyító ereje – Adventi gyógytea készítő workshop
Időpont: 2025. december 12. (péntek) 17:00-18:30Helyszín: TIM – Elefántos Ház
Hogyan segíthetnek minket a régi idők gyógynövényei a mindennapokban?
Előadásunk a váci Házi orvosságos könyv alapján a 18. század legnépszerűbb gyógynövény-használati praktikáiba enged betekintést, és megmutatja, hogyan illeszthetjük be ezeket a modern életünkbe.
A résztvevők nem csupán hasznos tudással gazdagodnak, hanem saját gyógytea-keveréket is összeállíthatnak maguknak.Az eseményt közös tea kóstolással zárjuk.
A program múzeumi belépővel látogatható: 1.800 FtMax létszám: 20 főRegisztráció kötelező: muzeumpedagogia2@muzeumvac.huRegisztrálni 2025. december 10-ig lehetséges

Szilágyi László - "Vác képekben egy gyűjtő szenvedélyével" Képeslap kiállítás megnyitó
2026-01-22 16:00 - 17:00 | TIM – Elefántos Ház – Kék Galéria, Március 15. tér 23., Vác, Pest, Hungary
A Tragor Ignác Múzeum történeti dokumentációs gyűjteménye 2025-ben Szilágyi László gazdag és értékes képeslapgyűjteményével bővült.
A különleges kollekció Vác városának több korszakát idézi meg: utcák, épületek, városrészletek és hangulatok tárulnak elénk a levelezőlapokon.
Időszaki kiállításunkon a gyűjtemény válogatott darabjait mutatjuk be a Kék Galériában. A képeslapok nemcsak szépségük miatt érdekesek, hanem történeti forrásként is izgalmas betekintést adnak Vác városképének és mindennapi életének változásaiba. Szeretettel várjuk mindazokat, akik érdeklődnek a helytörténet, a képeslapok világa és Vác múltja iránt.
Megnyitó: 2026.01.22. 16 óra – TIM/Kék Galéria
Köszöntőt mond: Fehérváriné Tóth Helga, múzeumigazgató
A kiállítást megnyitja: Cservenák Péter, lokálpatrióta, helytörténeti gyűjtő

Farsangi alkotófoglalkozás a Pannónia házban
2026-02-14 10:00 - 12:30 | TIM – Pannónia Ház, Köztársaság út 19., Vác, 2600, Hungary
Farsangi alkotófoglalkozás a Pannónia házban a Tragor Ignác Múzeum szervezésében

Időpont: 2026. február 14. 10:00-12:30
Helyszín: 2600 Vác, Köztársaság út 19. – Pannónia Ház
Ajánlott korosztály: 6-12 évesek, de nagyobbakat is szeretettel várunk!

A farsang nagyszerű alkalom arra, hogy különböző élőlények bőrébe bújjunk! Gyertek el február 14-én a Pannónia Házba és Sajdik Ferenc fantasztikus állatai nyomán készítsünk együtt varázs fejdíszt, drótból, textilből és egyéb érdekes anyagokból!
Délelőtt 10 órakor a gyerekek játékos vezetésen vehetnek részt a Sajdik életmű kiállításon, majd kb 10:30-tól együtt készítjük el az egyedi bohókás fejdíszünket, amiben aztán képzeletbeli farsangi mulatságot rendezünk.

A programra regisztrációt kérünk Szabó Zsófia múzeumpedagógusnál a muzeumpedagogia2@muzeumvac.hu email címen, vagy a +36302369652 számon.
Belépő: 1800 Ft

Tojásfestő Délután
2026-03-06 14:00 - 17:00 | TIM – Elefántos Ház – Kék Galéria, Március 15. tér 23., Vác, Pest, Hungary
Készüljünk együtt a húsvétra egy különleges alkotónappal!
Szeretnél beletanulni a hagyományos tojásfestés titkaiba? Akkor ott a helyed nálunk Nőnap előtt két nappal! Várunk szeretettel minden lányt, asszonyt, anyát és lányát egy közös tavaszi készülődésre a Kék Házba.
Jókainé Gombosi Beatrix népi iparművész segítségével nemcsak a húsvéti hagyományokat ismerheted meg, hanem a gyakorlatban is kipróbálhatod a berzselést és az írókázva veresítést.
Mikor? 2026. március 6. (péntek), 14:00–17:00
Hol? Tragor Ignác Múzeum – Kék Ház (Vác, Március 15. tér 23.)
A „belépő”: 3 db főtt tojás fejenként
Korhatár: 10 éves kortól várjuk az érdeklődőket
Fontos: A részvételhez előzetes regisztráció szükséges! Jelentkezni a tradicio.ceh.kezmuves@gmail.com címen tudsz március 1-ig.
Gyere, és készítsük el együtt a legszebb hímes tojásokat a locsolóknak!

„Hallható csend” – gyógyítók, akik meghallották a meghallhatatlant
2026-03-07 10:00 - 14:00 | TIM – Memento Mori Kiállítóhely, Március 15. tér 19., Vác
Rendhagyó séta épületbejárással a Vác 950 programsorozat záró eseményeként
Kit és miért tartottak az ördög cimborájának? Melyik váci gyógyította a legfőbb német vezetőt? Mi a kapcsolat Vác és a gránátalma között? A város 950 éves jubileumának emléket állító programok zárásaként különleges múzeumi sétára invitáljuk az érdeklődőket – azokról szeretnénk megemlékezni, akik nem akartak főszerepet közös történetünkben, de mégis olyat tettek, amivel ezt kiérdemelték – ők meghallották a meghallhatatlant, azaz érző szívvel és reformer tettekkel lehajoltak a leginkább rászorulókhoz: a fogyatékkal élőkhöz és a szegényekhez.
Sétánkon különleges gyógyítók nyomába eredünk és kivételes, „csak itt és most” lehetőségként bejárjuk a közel 225 éves, első magyarországi siketnéma intézet épületét.
Időpont: 2026. március 07. szombat, 10.00 óra
A séta a Tragor Ignác Múzeum Memento Mori & Ars Memorandi Kiállítóhelye elől indul / 2600 Vác, Március 15. tér 19.
A részvétel ingyenes, de regisztrációhoz kötött! Regisztrálni lehet 2026. március 4-ig, az info@muzeumvac.hu címen.

„Beporzók hete” a váci Tragor Ignác Múzeumban
2026-03-09 - 2026-03-13 | TIM – Memento Mori Kiállítóhely, Március 15. tér 19., Vác
Múzeumunk 2020-ban csatlakozott először a „Beporzók napja” kezdeményezéshez, amely a beporzó élőlények fontosságára hívja fel a figyelmet és védelmükre buzdít. Az idei évben a március 10-i „Beporzók napjához” kapcsolódóan szeretnénk meghirdetni a „Beporzók hetét” – március 9-13 között óvodásokat és alsó tagozatos általános iskolás osztályokat várunk a csak ebben az időszakban elérhető különleges múzeumpedagógiai foglalkozásunkra:
„Virágom, virágom” – múzeumpedagógiai foglalkozás, virágos műtárgyakkal, vetített képes előadással, beporzó-totóval és kreatív alkotással

március 9-13 között

Helyszín: Tragor Ignác Múzeum Memento Mori & Ars Memorandi Kiállítóhely nagyterme
2600 Vác, Március 15. tér 19.
Előre bejelentkezett óvodai csoportok és alsó tagozatos iskolai osztályok számára!
A foglakozás hossza: 45 perc
Részvételi díj: 1.000 Ft/fő
Bejelentkezés 2026. március 4-ig:
kis.bernadett@muzeumvac.hu; 06 30 555 7306

Vác: 950 évnyi sztori - Vác 950 kiállítás finisszázs
2026-03-15 10:00 - 11:30 | TIM – Elefántos Ház, Március 15. tér 23., Vác, 2600, Hungary
Ingyenes interaktív várostörténeti mese felnőtteknek az “Időt álló város” kiállításban
Vác950!
Szívesen hallana történeteket, sztorikat, érdekességeket, melyek ott bújnak meg az épületek, utcakövek és terek között, ahol minden nap jár?
Ezt a programot Önnek találtuk ki! Németh Ádám összegyűjtötte az elmúlt 950 év legjobb váci történeteit, melyeket egyetlen szórakoztató programmal mind hazavihet.
Regisztráljon még ma!
Regisztráció: muzeumpedagogia@muzeumvac.hu
Időpont: 2026.03.15. 10:00
Helyszín: Elefántos Ház (Vác, Március 15. tér 23, 2600)

1848/49-es szabadságharchoz kapcsolódó városi séta
2026-03-15 14:00 - 15:30
Vegyen részt egy interaktív városi sétán, amely az 1848–49-es forradalom és szabadságharc váci helyszínein vezet végig, és segít átélni a korszak meghatározó történelmi pillanatait.
A program ingyenes, de előzetes regisztrációhoz kötött!
Találkozó: Memento Mori Kiállítóhely előtt (Vác, Március 15. tér 19., 2600)
Regisztráció: muzeumpedagogia@muzeumvac.hu
Részvétel: ingyenes
Időpont: 2026. március 15., 14:00
A séta várható időtartama kb. 2 óra, a program a Gombás-patak / Honvéd emlékmű környékén ér véget.

MEGHÍVÓ: Kortárs Vízjelek - Akvarell Variációk
2026-03-21 16:00 - 17:00 | TIM – Elefántos Ház, Március 15. tér 23., Vác, 2600, Hungary
MEGHÍVÓ
A Tragor Ignác Múzeum meghívja Önt és családját
KORTÁRS VÍZJELEK – AKVARELL VARIÁCIÓK
című kiállítás megnyitó ünnepségére
Időpont:

2026. március 21.

16:00 óra
Köszöntőt mond:
Matkovich Ilona polgármester
Megnyitja:
Gaál József képzőművész
Helyszín:
2600 Vác, Március 15. tér 23.
TIM – Elefántos ház

Közös Forrás - Két alkotói út Ipolyságról
2026-03-25 16:00 - 17:00
MEGHÍVÓ
A Tragor Ignác Múzeum meghívja Önt és családját
CZIBULYA LÍVIA enkausztika festő és ANTAL GÁBOR grafikusművész
KÖZÖS FORRÁS – KÉT ALKOTÓI ÚT IPOLYSÁGRÓL
című kiállítás megnyitó ünnepségére
Időpont:
2026. március 25., 16:00 óra
Köszöntőt mond:
Ing. Zachar Pál, Ipolyság város polgármestere
Matkovich Ilona, Vác város polgármestere
Megnyitja:
Mgr. Pálinkás Tibor, Honti Múzeum igazgatója
Helyszín: TIM Kék Galéria
2600 Vác, Március 15. tér 23.

Húsvéti tojásfestő workshop
2026-03-28 13:00 - 17:00 | TIM – Elefántos Ház – Kék Galéria, Március 15. tér 23., Vác, Pest, Hungary
A program során Jókainé Gombosi Beatrix, tojásíró népi iparművész előadásában ismerkedhetünk meg a húsvéti hagyományokkal, valamint a tojás és a tojásfestés szerepével az ünnepkörben.
A gyakorlati részben a résztvevők berzseléssel és írókázással veresített tojásokat készíthetnek.
Korosztály: 12 éves kortól ajánlott
Előzetes regisztráció szükséges: tradicio.ceh.kezmuves@gmail.com
A foglalkozás belépője: 3 db főtt tojás

Szép napkeltő holnap - Költészetnapi koncert
2026-04-11 18:00 - 20:00 | TIM – Elefántos Ház, Március 15. tér 23., Vác, 2600, Hungary
Szép napkeltő holnap
Tarts velünk egy különleges programra, ahol a zene és a költészet találkozik egy felejthetetlen koncerten! Ezen az estén magyar kortárs és klasszikus költők versei csendülnek fel gitárkísérettel, a dalok között pedig Eszter saját költeményeivel színesíti az estet.
Akik az est hangulatáért felelnek:
Tóbisz Tinelli Tamás: Kossuth és Liszt Ferenc-díjas verséneklő, zeneszerző, énekes, a Misztrál együttes alapítója. Koncertjein a történelem és történetmondás, a valóság és legenda közös harmóniáját keresi.
Pápay Eszter: Író, költő és művészetterapeuta. Alkotásaival az emberi lélek rezdüléseit kutatja, összekötve a földit az égivel. Célja, hogy gondolataival inspiráljon és támogasson abban, hogy rátalálj önmagad legharmonikusabb verziójára.
Czombos Péter: Verséneklő, dalszerző, énekes, a Lel-Tár együttes vezetője. Magyar költők verseit öltözteti egyedi zenei köntösbe gitárkísérettel.
Három előadó harmóniában. Gyere el, és engedd, hogy a versek és dalok egy estére kiszakítsanak a mindennapokból!
Időpont: 2026. április 11. szombat 18:00
Helyszín: TIM – Elefántos Ház
A rendezvény ingyenes
Várunk szeretettel egy igazán különleges élményre!

Sajdik 95 finisszázs - Csukás István születésének 90. évfordulója
2026-04-18 14:00 - 17:00 | TIM – Pannónia Ház, Köztársaság út 19., Vác, 2600, Hungary
14:00 – Kurátori tárlatvezetés
15:00 – Beszélgetés Kolodko Mihállyal: Csukás István és Sajdik Ferenc jelentősége művészetében
16:00 – Halász Géza karikaturista előadása: „Mekkora poén? – első kézből a karikatúrákról”
14:00 – 17:00 – Mesefüzér – készítés papírból Sajdik nyomán

Akvarell festés tegnap és ma - Workshop Tóth Angelika festőművésszel
2026-05-02 14:00 - 17:00
Tapasztald meg az akvarellezés könnyedségét!Ha mindig is szerettél volna elmerülni az akvarell festés felszabadító élményében, de egyedül nem mertél nekivágni, ez egy jó alkalom arra, hogy professzionális vezetéssel próbáld ki a technikát. Az alkotásban Tóth Angelika hivatásos festőművész lesz segítségedre.

Mi vár rád?Egy inspiráló, közös élmény, ahol a tájkép, a csendélet, illetve egy előre felvázolt téma mentén tanulhatod az akvarellezést, a hagyományostól egészen a modernkori vízfestésig. Az alkotás mellett fókuszba kerül a figyelem fontossága, a természet iránti érzékeny látásmód, valamint művészettörténeti érdekességekkel is gazdagodhatsz majd.

Szeretettel várunk minden művészet barátot és kísérletezni vágyó érdeklődőt, egy közös, májusi kreatív programra.Ajánlott életkor: Felnőtteknek és gyerekeknek (9–10 éves kortól)Időpont: 2026. május 2. (szombat) 14:00–17:00Helyszín: Elefántos Ház, Tragor Ignác Múzeum, Vác (2600 Vác, Március 15. tér 23.)A foglalkozás díja: 10.000 Ft/főA jegyek megválthatóak a Memento Mori Kiállítóhelyen
Limitált létszám: Max 15 fő

KÓKAI MIMI KÉZZEL-FOGHATÓ-ÉN
2026-05-07 16:00 - 17:00
MEGHÍVÓ
A Tragor Ignác Múzeum meghívja Önt és családját
KÓKAI MIMI
KÉZZEL-FOGHATÓ-ÉN
című kiállításának megnyitó ünnepségére
Időpont:
2026. május 7. 16 óra
Helyszín:
Tragor Ignác Múzeum – Pannónia Ház
2600 Vác, Köztársaság út 19.
Köszöntőt mond:
Őexcellenciája François Lafrenière úr, Kanada nagykövete
és Matkovich Ilona, Vác polgármestere
A kiállítást megnyitja:
Ulrich Gábor, Balázs Béla-díjas képzőművész
Közreműködik:
Orbán Borbála & Dóka Attila előadóművészek
***
INVITATION
The Tragor Ignác Museum
invites you and your family to the opening ceremony of the exhibition
MIMI KÓKAI
TANGIBLE-SELF
Date:
7 May 2026, 4 pm
Greetings:
His Excellency Mr. François Lafrenière, Ambassador of Canada
and Ilona Matkovich, Mayor of Vác
The exhibition will be opened by
Gábor Ulrich, Artist, winner of the Béla Balázs Award
Participating:
Performers Borbála Orbán & Attila Dóka

Emlékhelyek napja
2026-05-09 10:00 - 17:30
2026. MÁJUS 9. SZOMBAT
EMLÉKHELYEK NAPJA – VÁC
Rabtemető, Hétkápolna és Honvédemlékmű történelmi emlékhely
Vácott két történelmi emlékhely található. A Hétkápolna és Honvédemlékmű mellé 2022-ben a Nemzeti Örökség Intézet döntése alapján a 2001-ben emlékparkká nyilvánított deákvári Rabtemető is felkerült a listára.
Vác is örömmel csatlakozik a Nemzeti Örökség Intézet által meghirdetett Emlékhelyek napjához. A május 9-i programhoz idén sétatérképpel készültek a szervezők, amely az esemény napján a Tragor Ignác Múzeum Memento Mori & Ars Memorandi Kiállítóhely jegypénztárában (Vác, Március 15. tér 19.) kérhető vagy a múzeum weboldaláról online letölthető.
A térképhez kísérő lap is készült, amelyet, ha a látogatók helyesen kitöltve bemutatják az esemény napján a múzeum jegypénztárában, azon a napon ingyen megtekinthetik a kiállítás egyik kiállítását.
Hétkápolna és Honvédemlékmű történelmi emlékhely: az 1868-ban állított emlékmű az első honvédemlékmű volt az országban, amelyet a szabadságharc és a két váci csata emlékére emeltek. Az emlékműnek otthont adó Hétkápolna búcsújáróhely története még régebbi. Legendája egészen 1074-ig nyúlik vissza, így szinte egyidős a város történetével.
1. Térkép/kísérő lap beszerezhető a Tragor Ignác Múzeum Memento Mori & Ars Memorandi Kiállítóhely jegypénztárában (Vác, Március 15. tér 19.) vagy letölthető a múzeum weboldaláról.
2. Sétáljon át Vácon, látogassa meg az emlékhelyeket és töltse ki a kísérő lapot!
3. A helyesen kitöltött kísérő lapot nyitvatartási időben mutassa be a múzeum jegypénztárában az esemény napján, és látogassa meg ingyen a múzeum egyik kiállítását!
* 2026. május 9. szombat, legkésőbb a múzeum zárása előtt fél órával (17.30) két fő részére.
Kísérő program
Az esemény napján a Hétkápolna templom 10-től 12 óráig nyitva tart, és várja a séta résztvevőit is. Az érdeklődőknek Csépe Zoltán mutatja be a kegyhely történetét.
Az esemény a Tragor Ignác Múzeum, Vác Város Önkormányzata és a váci Hétkápolna kegytemplom közös programja.
Részletek a programról: https://emlekhelyeknapja.hu/.
Információ: info@varoshaza.vac.hu
Vác Város Önkormányzat
www.vac.hu
Emlekhelyek_Vac_2026_terkep_online
Emlekhelyek_Vac_2026_setalap_online_jav

Tragor Ignác emlékszoba - A 130 éves váci múzeum öröksége
2026-05-09 16:00 - 17:00 | TIM – Elefántos Ház – Kék Galéria, Március 15. tér 23., Vác, Pest, Hungary
MEGHÍVÓ
A Tragor Ignác Múzeum szeretettel meghívja Önt és családját a
a TIM 130 emlékév nyitóeseményére,
a Tragor Ignác emlékszoba
megnyitó ünnepségére.
Helyszín:
Tragor Ignác Múzeum – Elefántos Ház
Vác, Március 15. tér 23.
Időpont: 2026. május 9. 16.00 óra
Köszöntőt mond:
Fehérváriné Tóth Helga
a múzeum igazgatója
A kiállítást megnyitja:
Forró Katalin
a múzeum nyugalmazott igazgatója

FOLYÉKONY SZÉN WORKSHOP - Japán festészeti technika lépésről lépésre
2026-05-16 14:00 - 17:00 | TIM – Pannónia Ház, Köztársaság út 19., Vác, 2600, Hungary
Fedezd fel a folyékony szén különleges világát, és alkoss látványos, egyedi képeket már az első alkalommal!
A workshopon megtanulod:
• az alap technikákat
• a tónuskezelést és látványos effekteket
• hogyan építs fel egy teljes képet lépésről lépésre
Kezdőknek is – előképzettség nem szükséges!
A foglalkozást vezeti:
Garay Nagy Norbert
Prima Primissima díjas festőművész
Helyek száma limitált! Létszám: Min 8, max 20 fő
Az eseményen való részvétel regisztrációhoz kötött. Regisztráció: kozonsegkapcsolat@muzeumvac.hu
Foglalkozás díja: 13.900 Ft/fő

!BETELT! Bűn és büntetés - Vesztőhelytől a börtönig
2026-05-17 10:00 - 13:00 | TIM – Memento Mori Kiállítóhely, Március 15. tér 19., Vác
Városi séta és börtönlátogatás: ismerd meg Vác sötét titkait a rácsokon innen és túl! Történelmi séta után megtekintjük a börtönkápolnát, valamint a híres Doberdót is, ahol többek között híres foglyok sorsa és a váci börtön titkai várnak.
Regisztráció: kozonsegkapcsolat@muzeumvac.hu
A regisztráció során szükséges megadni:

név
anyja neve
születési hely
születési hely
személyi okmány típusa
személyi okmány száma
telefonszám

Kortárs vízjelek - Akvarell variációk kurátori tárlatvezetés
2026-05-23 16:00 - 17:00
Kurátori tárlatvezetés: Szabó Zsófia művészettörténész vetítéssel kiegészített előadása az akvarelltechnika történetéről és kiemelkedő képzőművészeti alkotásokról.

Régészet napja
2026-06-12 10:00 - 18:00 | TIM – Elefántos Ház, Március 15. tér 23., Vác, 2600, Hungary
10:00-14:00 – „Áskálódók” élményásatás osztályoknak
16:00 – Pázmány Péter Katolikus Egyetem hallgatóinak előadásai
16:00 – 18:00 – Régészeti homokozó, fémkeresés, régészeti kiállítás

VÁCI KÖNYVNAP 97. ÜNNEPI KÖNYVHÉT ÉS 25. GYERMEKKÖNYVNAPOK
2026-06-13 15:00 - 19:00 | TIM – Elefántos Ház, Március 15. tér 23., Vác, 2600, Hungary
2026. június 13. szombatFőtér/KékházVÁCI KÖNYVNAP97. ÜNNEPI KÖNYVHÉT ÉS 25. GYERMEKKÖNYVNAPOK
A 97. Ünnepi Könyvhét és a 25. Gyermekkönyv Napok alkalmából a Tragor Ignác Múzeum (TIM) és Vác Város Önkormányzata szervezésében a Váci Könyvnap 2026 eseménnyel csatlakozik az országos programhoz. A rendezvény délutánját tudományos és irodalmi kerekasztal-beszélgetések gazdagítják, amelyek résztvevői szorosan kötődnek Váchoz, a város kulturális életéhez, illetve a tágabb Dunakanyar térségéhez. A programban bemutatott művek és alkotók szintén a helyi értékeket és hagyományokat képviselik, erősítve a térség irodalmi és történeti identitását. A nap során könyvbemutatók, zenei programok, valamint kísérőesemények – kiállítások és kézműves foglalkozások – várják az érdeklődőket.

15:00 Kerekasztal-beszélgetés – Tudományos szekcióDr. Horváth Ferenc (történész, Vác Város Levéltára igazgatója), Zomborka Márta (muzeológus, Váci Múzeum Egyesület elnöke), Fésű József György (humánökológus, Börzsöny Múzeum Baráti Köre elnöke), Pataky Adrienn (Irodalmi Magazin főszerkesztője), Dr. Bea Csaba (történész, Boronkay György Műszaki Technikum és Gimnázium tanára)A beszélgetést moderálja: Fehérváriné Tóth Helga (Tragor Ignác Múzeum igazgatója)
16:00 Kerekasztal-beszélgetés – Irodalmi szekcióBretus Botond (író, költő, dalszerző), Dr. Ősi János (író, középiskolai tanár), Pápay Eszter (író, költő), Dr. Beer Miklós (nyugalmazott váci megyéspüspök)A beszélgetést moderálja: Lakatos-Tombácz Ádám (történelemtanár, Madách Imre Gimnázium igazgatóhelyettese)
17:00 BemutatókFolyóirat: Irodalmi Magazin – Pataky Adrienn, főszerkesztő; Könyvbemutatók:Vác országgyűlési képviselői 1848-1945 – Birk Zoltán, szerző; Angyali prédikáció. Svéd Szent Brigitta látomásos elmélkedése Szűz Mária életéről – Kondorosi Noémi, szerző
18:00 Czombos Péter&Mile Zsigmond duó
Kísérő program az eseményen:-„Ki a Te hősöd?” írói pályázat fiataloknak díjátadója-9-19 óra ARCUS (Vác, Köztársaság út 7.) Kézműves foglalkozás – könyvjelző készítés & Fésűs Éva-100 – kiállítás a rajzpályázat munkáiból.
Az esemény csatlakozik a MKKE idén 94. alkalommal megtartandó rendezvényéhez.
A részvétel a programokon ingyenes!A programváltoztatás jogát fenntartjuk!A rendezvényeken kép- és hangfelvétel készül.
Szervezők:Vác Város ÖnkormányzatTragor Ignác MúzeumMadách Imre Művelődési KözpontVác és Környéke TDM Nonprofit Kft.Váci Költők Baráti Társasága
További információ: Tragor Ignác Múzeum ‒ kozonsegkapcsolat@muzeumvac.hu
Vác Város Önkormányzatwww.vac.hu

A NASZÁLYTEJ ZRT. ÉS A TRAGOR IGNÁC MÚZEUM KÖZÖS RAJZPÁLYÁZATÁNAK EREMÉNYHIRDETÉSE - A TEj utad (a pályázati kiírás alább)
2026-06-18 16:00 - 17:00 | TIM – Elefántos Ház – Kék Galéria, Március 15. tér 23., Vác, Pest, Hungary
A NASZÁLYTEJ ZRT. ÉS A TRAGOR IGNÁC MÚZEUM KÖZÖS RAJZPÁLYÁZATI KIÍRÁSA
A TEj utad
A Naszálytej Zrt. és a Tragor Ignác Múzeum közös alkotópályázatot hirdet óvodások és diákok számára.
A tej generációk óta része a mindennapjainknak – ott van a reggeliknél, az iskolában, a családi pillanatokban. Most arra hívunk, hogy mutasd meg, mit jelent számodra a tej, hogyan találkozol vele a hétköznapokban – akár valós élményeken, akár képzeletbeli történeteken keresztül.
PÁLYÁZATI KATEGÓRIÁK ÉS FELADATOK

Óvodások és alsó tagozatosok

Rajzold le, hol találkozol a tejjel a mindennapokban! Lehet ez egy reggeli kakaó, egy iskolai pillanat vagy egy családi jelenet – bármi, ami számodra a tejhez kapcsolódik.

Felső tagozatosok

Mutasd meg, mit jelent számodra a tej! Miért fontos? Hol jelenik meg az életedben? Mesélhetsz egy történetet, készíthetsz figyelemfelkeltő plakátot, vagy megközelítheted humorosan is.
Gondold tovább a tej szerepét a mai világban vagy a jövőben! Mit jelent ma a tej? Hogyan képzeled el a jövőben? Alkotásod lehet elgondolkodtató, kreatív vagy akár formabontó is.
Fontos: az alkotásokban megjelenhet a Naszálytej iskolatejes Tarka bocija is – ez nem kötelező, de örömmel látjuk!
FŐDÍJ
A pályázat fődíjasa mindkét kategóriában: „A nyertes pályamű egyszerűsített grafikája kerül rá a következő iskolatejes pohárra.”
TOVÁBBI DÍJAK

Kategóriánként 1–3 helyezett: Naszálytej ajándékcsomag és TIM családi belépőjegy
A legjobb pályaművek kiállításra kerülnek

KIÁLLÍTÁS ÉS EREDMÉNYHIRDETÉS
A pályázat legjobb alkotásai bemutatásra kerülnek a Naszálytej Zrt. 50 éves jubileuma alkalmából rendezett kiállításon, a Tragor Ignác Múzeum Elefántos Házában (2600 Vác, Március 15. tér 23.), ahol egy külön „Gyerekszemmel a tej” szekcióban kapnak helyet a pályázatra érkezett munkákból válogatott alkotások.
A pályázat eredményhirdetésére a kiállítás megnyitóján, 2026. június 18-án kerül sor.

PÁLYÁZATI FELTÉTELEK
A pályázati műveket 2026. április 13. és május 31. között várjuk. A beküldés módja:
Elektronikusan: info@muzeumvac.hu
Személyesen: Tragor Ignác Múzeum – Memento Mori kiállítóhely (2600 Vác, Március 15. tér 19.). Nyitva tartás: Kedd – vasárnap: 10:00–18:00, hétfőn zárva.
Fontos tudnivalók: a pályázaton minden esetben fel kell tüntetni:

a pályázó nevét
életkorát, évfolyamát
elérhetőségét (email cím és telefonszám)

❗ Ezek hiányában a pályamű nem értékelhető.
Elektronikus beküldés esetén:

A szükséges adatokat a csatolmány fájlnevében kell megadni. Javasolt formátum: vezetéknév_keresztnév_életkor

A kiválasztott alkotások esetében a szervezők kérhetik az eredeti mű későbbi benyújtását a kiállításhoz.

Személyes leadás esetén: az adatokat a mű hátoldalán kell feltüntetni.
Technikai feltételek:

Az alkotások technikája szabadon választható.
A pályaművek mérete: A4–A3 közötti lehet.

ZSŰRI
A pályaműveket szakmai zsűri értékeli a kreativitás és egyediség, a téma megjelenítése, valamint a vizuális megoldás és kidolgozottság szempontjai alapján.
A Tragor Ignác Múzeum részéről:

Fehérváriné Tóth Helga, igazgató
Csukovits Anita, igazgatóhelyettes

A Naszálytej Zrt. részéről:

Péter Katalin, marketing vezető

Szakmai közreműködő:

Garay Nagy Norbert, művész-tanár

JOGI ÉS EGYÉB FELTÉTELEK

A pályázaton való részvételhez kiskorúak esetében szülői vagy gondviselői hozzájárulás szükséges.
A pályázaton való részvétellel a pályázók (kiskorúak esetében szülő/gondviselő) hozzájárulnak ahhoz, hogy az alkotásokat a szervezők:

a kiállításon bemutassák,
kommunikációs felületeiken felhasználják,
valamint a pályázathoz kapcsolódó megjelenésekben szerepeltessék, beleértve az iskolatejes pohár grafikai megjelenését is.

KAPCSOLAT
Múzeumi információs vonal: +36 30 555 7620, info@muzeumvac.hu

Várjuk az alkotásokat – mutasd meg, mit jelent számodra a TEj!

TEJÚT – A tej múltjától a váci jelenéig
2026-06-18 16:00 - 17:00 | Tragor Ignác Múzeum – Kék Ház, Március 15. tér 23., Vác, 2600
TEJÚT – A tej múltjától a váci jelenéig
jubileumi kiállításmegnyitó
„A múlt értékei akkor maradnak velünk, ha történeteiket továbbadjuk.”
A Naszálytej Zrt. és a Tragor Ignác Múzeum tisztelettel meghívja Önt a
TEJÚT – A tej múltjától a váci jelenéig című jubileumi kiállítás megnyitójára.
A 2026-ban fennállásának 50. évfordulóját ünneplő váci tejüzem jubileuma alkalmat ad arra, hogy közösen idézzük fel a magyar tejipar múltját, a tej mindennapi életünkben betöltött szerepét, valamint azt az utat, amely a hagyományoktól a mai modern tejfeldolgozásig vezetett. A kiállítás a tej történetét mutatja be a kezdetektől, évszázadokon átívelve egészen napjainkig, a váci tejüzem történetéhez érkezve. A tárlaton archív fotók, korabeli dokumentumok, tejipari relikviák és ikonikus csomagolások idézik meg a magyar tejipar fejlődésének fontos állomásait, valamint a váci tejüzem közel öt évtizedes történetét.
Időpont:
2026. június 18. (csütörtök) 16:00 óra
Helyszín: Tragor Ignác Múzeum Kék Ház/Elefántos Ház (2600 Vác, Március 15. tér 23.)
Köszöntőt mond: Matkovich Ilona, Vác város polgármestere és Sallai Attila, a Naszálytej Zrt. vezérigazgatója
A kiállítást megnyitja: Harcz Zoltán, a Tej Terméktanács elnöke
A program részeként kerül sor a Naszálytej Zrt. és a TIM által közösen meghirdetett TEJ utad rajzpályázat eredményhirdetésére.

Múzeumok Éjszakája Vác 2026
2026-06-20 16:00 - 23:00
MÚZEUMOK ÉJSZAKÁJA – VÁC2026. június 20. szombat, 16:00 – 23:00

TRAGOR IGNÁC MÚZEUM – ELEFÁNTOS HÁZ ÉS UDVAR (Március 15. tér 23.)
Kiállítások:Tej-út kiállítás (időszaki kiállítás)Tragor emlékszoba – A 130 éves váci múzeum öröksége (időszaki kiállítás)Újdonságok a régmúltból (Időszaki tárlat a múzeum friss szerzeményeiből)

Programok:16:00 – 20:00 – Időutazás négy keréken – Postakocsival Vácon16:00 – 20:00 – Kékbe zárt hagyomány: Textilfestő kézműves foglalkozás16:00 – 20:00 – Keresd meg, tárd fel, játssz! – Játékos régészeti kalandok és régész játékok16:00 – 20:00 – Fémes felfedezések – Régészeti kincsvadászat fémdetektorral16:00 – 20:00 – Élő történelem – ‘48-as Nemzetőrök élő kiállítása (Váci Huszár és Nemzetőr Bandérium)16:00 – 20:00 – Hideg acél és puskapor – Fegyvertörténeti élő kiállítás a Mare Temporissal16:00 – 23:00 – Gasztronómia – Farm Ételműhely17:00 – 20:00 – Tejes vetélkedő, játékok – Erő, gyorsaság és gasztronómia17:00-17:40, 19:00 – 19:40 – Kurátori tárlatvezetés a Tej-út kiállításban17:30 – 18:00, 21:00 – 21:30 – Tragor történetmesélés a “Tragor emlékszoba – A 130 éves múzeum öröksége” című kiállításban18:00-19:00 – Komisz zenekar19:45 – 20:10- Tejes ételek – Kalandozás a Monarchia gasztronómiájában20:30 -21:30 – Éjszakai dallamok – Bijou koncert21:30-22:30 – Moldvai táncház a Komisz zenekarral
22:30 – 23:30 – Lángoló történelem – Tűzzsonglőr show a Mare Temporis előadásában

TRAGOR IGNÁC MÚZEUM – MEMENTO MORI – A MÚLT ÜZENETE (Március 15. tér 19.)
Kiállítások Detkovics Anikó szobrászművész szobrai a váci liget fáiból (időszaki kiállítás)Memento Mori és Ars Memorandi kiállítás (állandó kiállítás)

Programok19:00 – 19:50 – “95 híresség” Kerekasztal beszélgetés16:30 – 17:30, 18:00 – 19:00, 22:00 – 23:00 – Tárlatvezetések az Ars Memorandi és Memento Mori világhírű múmia kiállításban

TRAGOR IGNÁC MÚZEUM – PANNÓNIA HÁZ (Köztársaság út 19.)
Kiállítások:Sajdik Gyűjtemény (állandó kiállítás)Vertel Andrea: Tündérkert (állandó kiállítás)Vasba öntött történelem (állandó kiállítás)Kézzelfogható én – Kókai Mimi életmű (időszaki kiállítás)

Programok:16:00-20:00 – Kézműves foglalkozás, Könyvbőrze, Mese olvasás17:30, 21:00 – Kézzelfogható én – Kókai Mimi kiállítás18:00-18:40 – Dallamok az éjszakában – A Váci Vonósok koncertje19:00 – 20:20 – Lel-Tár koncert16:00-17:00, 21:30-22:30 Vonalakba zárt derű – Tárlatvezetés az állandó Sajdik- Gyűjteményben

TIM SZENT MIHÁLY ALTEMPLOM – KINCSEK A TALPUNK ALÓL (Március 15. tér 22.)17:00, 19:00 – Régészeti tárlatvezetések a Szent Mihály Altemplomban

TIM VÁROSI SÉTÁK16:00, 19:00, 22:00 – Városi séták

PÜSPÖKI PALOTA (Migazzi Kristóf tér 1.)
Nyitvatartás: 18:00 – 23:00

SZÉKESEGYHÁZ (Schuszter Konstantin tér 11.)
Nyitvatartás: 20:00 – 23:00

TORONYKILÁTÓ (Schuszter Konstantin tér 11.)Nyitvatartás: 18:00 – 23:00

EGYHÁZMŰVÉSZETI GYŰJTEMÉNY (Március 15. tér 4.)
Az est teljes időtartama alatt látogatható kiállításaink:Örökség – állandó kiállításIdőtálló szentségek – időszaki kiállítás

Tárlatvezetés és előadások:15:30 Apa-fia tárlatvezetés16:30-17:30 Egyszer volt, hol nem volt… a Bogányi család és a Nagypréposti Palota19:00 Pászka, kenyér, ostya: a szentmise, mint lakomaKoncert:21:30 KOMP Kollektíva: Weöres szimfóniák – Weöres Sándor természetet, Isten és ember kapcsolatát tematizáló versei megzenésítve csendülnek fel.
Interaktív műhelyfoglalkozások:16:00 és 18:00 Titkos történések a pincében17:00 és 18:00 A búzától a kenyérig
Műhelyfoglalkozások 16:00-19:00 folyamatosanIllatos fürdőgolyó készítésFűszerek és gyógynövények hasznosításaIllatos olajok – a Biblia illatanyagai – az illat és istenség kapcsolataAkvarellműhely

1 karszalaggal minden helyszín bejárható.Felnőtt jegy: 3500 FtGyermek jegy (6-18 éves korig): 1500 FtElővételben megvásárolható a Tragor Ignác Múzeum kiállítóhelyein és a Püspök Vác Kávézójában.Online jegyvásárlás: https://jegy.puspokvac.hu/#/ticketsAz online jegyhez kapcsolódó jegyeket csak a rendezvény napján van lehetőség átvenni!

Részletek: https://muzeumvac.hu/muzeumokejszakaja2026/www.muzeumvac.huwww.puspokvac.huwww.vaciegyhazmegye.hu

Sajdik Ferenc napközis alkotótábor
2026-07-06 08:00 - 2026-07-10 16:00 | TIM – Pannónia Ház, Köztársaság út 19., Vác, 2600, Hungary
Sajdik Ferenc napközis alkotótábor
Idén is szeretettel várunk minden alkotni vágyó, képzeletbeli utazásokat kedvelő 6 és 10 év közötti gyerkőcöt a Sajdik nyári alkotó táborunkba!
Gyere és tarts velünk Sajdik bohókás, titkokat rejtő világába, ahol a karikaturista híres mesefigurái lesznek segítségünkre képzeletbeli utazásunk során. Mesebeli kalandjaink változatos képzőművészeti technikákon és szerepjátékon keresztül elevenednek meg, síkban-térben, festékkel, krétával -agyaggal és sok mozgásos játékkal kombinálva.
Időpont: 2026. július 6-10.
Helyszín: Pannónia Ház (2600 Vác, Köztársaság út 19.)
Korosztály: 6 – 10 éveseknek
Részvételi díj: 46 000 Ft / Testvérkedvezménnyel: 43 000 Ft
Napi háromszori étkezéssel, minden eszközzel, alapanyaggal és jegyekkel együtt!
Jelentkezési határidő: 2026. június 29.
A tábor vezetői: Szabó Zsófia művészetterapeuta, múzeumpedagógus és Németh Ádám múzeumpedagógus
Regisztráció: Szabó Zsófia, muzeumpedagogia2@muzeumvac.hu; +36 30 236 96 52

TIM 130 Mozaik - A Forte Fotóklub Vác tagjainak kiállítása
2026-07-15 16:00 - 17:00 | TIM – Pannónia Ház, Köztársaság út 19., Vác, 2600, Hungary
Fedezd fel Vác rejtett értékeit a Forte Fotoklub kiállításán, a Tragor Ignác Múzeum – Pannónia Házban! A kiállítás egyedi mozaikként rakja össze a város és a múzeum történetét.
A fotósok lencséjén keresztül megelevenednek Vác patinás épületei – melyeket a múzeum által gyűjtött történetek és helyi érdekességek tesznek még érdekesebbé. Emellett a kiállításon múzeumi műtárgyak is, új, művészi megvilágításba helyezik a múlt darabkáit.

Meghívó
A Tragor Ignác Múzeum meghívja Önt és családját a
TIM 130 Mozaik – Forte Fotóklub Vác
tagjainak kiállítására.
Időpont:
2026. július 15. (szerda) 16:00-óra
Köszöntőt mond:
Fehérváriné Tóth Helga,
múzeumigazgató
A kiállítást megnyitja:
Cservenák Péter,
A Forte Fotóklub Vác vezetője
Helyszín:
Tragor Ignác Múzeum – Pannónia Ház
2600 Vác, Köztársaság út 19.
Kiállítók:
Cservenák Péter
Fekete István
Inotay-Ihász Tina
Lehotka László
Lenhardt Viktória
Ocskay Márton
Wachtler László
A háttéranyagot köszönjük Forró Katalinnak.
A kiállítás kurátora: Fehérváriné Tóth Helga
